Document ID: /roh_data/filtered/fineweb-2-filterrobots_roh.jsonl.gz/65641

Bindel da Tefifon
Il bindel da Tefifon è in bindel sintetic senza fin en ina cassetta. El è 16mm lartg cun 56 crennas parallelas. D'ina vart è il bindel flexibel avunda per vegnir spulà sin ina cassetta, da l'autra vart dir avunda per pudair leger el cun ina guglia. Registraziuns sin bindels da tefifon han ins producì a partir dals onns 1950. Ins pudeva rivar a registraziun da fin 240 minutas. Il repertori purschì sin quests bindels era oravant tut da la musica da divertiment. Il bindel da tefifon n'ha dentant gì nagin success ed è svanì dal martgà gia en ils onns 1960.